Universitas Pendidikan Indonesia

Universitas Pendidikan Indonesia (UPI) panèka sala sèttong perguruan tèngghi negeri sè kampus otamana bâḍâ è Kotta Bandung, Jhâbhâ Bârâ’, Indonesia. Molaè taon 2012, UPI aghâḍhuwân status mènangka perguruan tinggi sè èpadhâddhi bi’ pamarènta (PTP), aobâ ḍâri status sabellunèpon mènangka Perguruan Tinggi Negeri Badan Hukum (PTN BH)."

"UPI panèka perguruan tinggi sè aghuna’aghi sistem multikampus, èngghi panèka kalabân ennem (6) kampus sè panyebbhârânna bâḍâ è dhuwâ’ provinsi, Jhâbhâ Bârâ’ bân Banten. Kampus otama UPI ngennengngè è Jhâlân Setiabudhi 229, Bandung. Dhâddhi kampus laènna bâḍâ è Cibiru, Tasikmalaya, Sumedang, Purwakarta, bân Sèrang.

 Asal-osolla 
Universitas Pendidikan Indonesia èpaddhek è tangghâl 20 Oktober 1954 è Bandung, èrèsmiaghi bi' Mantri Pendidikan Pengajaran Mr. Muhammad Yamin. Sala sèttong tokoh sè maddekkaghi panèka Prof. Sutan Adam Bachtiar. Molaèpon anyama Perguruan Tinggi Pendidikan Guru (PTPG), èpaddek kalabân latar belakang sejarah partombuwan bângsa, sè nyadarè jâ' osaha adidi' bân nyerdasaghi bhângsa panèka bâgiyân penting dâlem ngèssè kamardèka'an. Pan-brâpan alasân èpaddekka PTPG panèka antara laèn: Sè lu-ghâllu, sarèna Indonesia sampè' kamardèka'anna, bhângsa Indonesia parlo pendhidhikan. Kadhuwâ', parlona èssiyapaghi ghuru sè bermutu bân bertaraf universitas ghâbây ningkataghi kualitas pendhidhikan sè aropa'aghi parintis tarwujuddha masyrakat sè sajhâtora.

Gheddhung otama UPI molae ḍâri puingnga sèttong villa sè anyama Villa Isola, panèka gheddhung bekas paningghâlân bâkto sabellun Perrang Dunnya II. (È dâlem masa parjuwangan alabân penjajah, gheddhung panèka perna èdâddiyaghi markas para parjuwang kamardèka'an). Puing-puing panèka epaddhâgghi polè dhâddhi sèttong gheddhung sè anyama Bumi Siliwangi sè megah kalabân gaya arsitekturna sè asli.

 Sombher